ꠍꠤꠟꠐꠤ ꠝꠣꠔ

: *ꠁꠈꠣꠘꠞ ꠘꠣꠝꠦ ꠘꠣꠝꠦ ꠀꠞꠎꠣꠔꠤ ꠝꠣꠘꠤ ꠖꠦꠈꠔꠦ ꠅꠁꠟꠦ [[ꠡꠣꠁꠎ꠆ꠎ:ꠖꠥꠖꠤꠟꠣꠝꠤ ꠢꠞꠣꠘꠤ|ꠖꠥꠖꠤꠟꠣꠝꠤ ꠢꠞꠣꠘꠤꠞ]] ꠙꠣꠔꠣꠁꠘ [[ꠎꠂꠘ꠆ꠔꠣ ꠙꠥꠞꠤ]] ꠨ [[ꠎꠟꠣꠟ|ꠎꠟꠣꠟꠣꠛꠣꠖꠤ]] ꠨ [[ꠍꠤꠟꠐꠤ]] ꠨ [[ꠘꠣꠉꠞꠤ]] ꠨ [[ꠍꠤꠟꠐꠤ ꠘꠣꠉꠞꠤ]] ꠖꠦꠈꠂꠇ꠆ꠇꠣ*
----

**ꠍꠤꠟꠐꠤ ꠝꠣꠔ**  ꠅꠁꠟꠧ ꠉꠤꠀ ꠛꠣꠋꠟꠣꠖꠦꠡꠞ ꠍꠤꠟꠐ ꠅꠘ꠆ꠌꠟ ꠀꠞ ꠄꠘ꠆ꠒꠤꠀꠞ ꠀꠡꠣꠝ ꠞꠣꠁꠎ꠆ꠎꠞ ꠛꠞꠣꠇ ꠅꠘ꠆ꠌꠟꠞ ꠝꠣꠘꠥꠞ ꠝꠥꠈꠞ ꠌꠟꠝꠣꠘ ꠄꠉꠥ ꠁꠘ꠆ꠖꠅ-ꠀꠞ꠆ꠎꠅ ꠝꠣꠔ ⁕ ꠁꠇꠣꠘ ꠍꠣꠠꠣꠅ ꠜꠣꠞꠔꠞ ꠝꠦꠊꠣꠟꠄ ꠨ ꠔꠤꠙꠥꠞꠣ ꠨ ꠘꠣꠉꠣ ꠞꠣꠁꠎ꠆ꠎ ꠨ ꠝꠤꠎꠧꠞꠣꠝ ꠀꠞ ꠝꠘꠤꠙꠥꠞ ꠞꠣꠁꠎ꠆ꠎꠞ ꠛꠣꠇ꠆ꠇꠣ ꠝꠣꠘꠥꠞ ꠝꠥꠇꠞ ꠝꠣꠔ ꠅ ꠅꠂꠟꠧ ꠍꠤꠟꠐꠤ ⁕  ꠡꠘꠅ ꠇꠦꠘꠣꠒꠣꠞ ꠅꠄꠛꠍꠣꠁꠐ *ꠜꠤꠎꠥꠀꠟ ꠇꠦꠙꠤꠐꠣꠟꠤꠍꠐ* ꠚꠈꠣꠡ ꠅꠀ ꠖꠥꠘꠤꠀꠞ  ꠐꠣ ꠝꠥꠈꠞ ꠝꠣꠔꠞ ꠄꠈꠐꠣ ꠝꠣꠔ ꠅꠂꠟꠧ ꠍꠤꠟꠐꠤ ⁕ ꠀꠍꠔꠣ ꠙꠤꠔꠤꠛꠤꠔ  ꠇꠥꠐꠤ  ꠟꠣꠈ ꠝꠣꠘꠥꠄ ꠍꠤꠟꠐꠤ ꠝꠣꠔꠂꠘ ꠨ ꠎꠦꠉꠥ ꠖꠥꠘꠤꠀꠞ  ꠟꠝ꠆ꠛꠞ ꠝꠣꠔꠞꠣ ꠝꠣꠔꠞ ꠝꠣꠎꠦ ꠙꠞ꠆ꠍꠦ ⁕

## ꠘꠣꠝꠣꠁꠘ
: ꠀꠞꠧ ꠖꠦꠈꠂꠘ - ꠍꠤꠟꠐꠤ ꠝꠣꠔꠞ ꠘꠣꠝꠣꠁꠘ꠆ꠔꠞ ꠐꠥꠇꠣ
ꠜꠣꠡꠣꠛꠤꠉ꠆ꠉꠣꠘꠤ *ꠉꠤꠀꠞꠌꠘ* ꠄ ꠙꠦꠞꠣꠄ ꠄꠇꠡꠧ ꠛꠍꠞ ꠀꠉꠦ ꠉꠛꠦꠡꠘꠣ ꠇꠞꠤ ꠖꠦꠈ꠆ꠍꠂꠘ ꠁꠃꠞꠥꠙꠤꠀꠁꠘ꠆ꠔꠦ *ꠍꠤꠟꠢꠦꠐꠤ* ꠘꠣꠝꠦ ꠒꠣꠇ ꠡꠥꠞꠥ ꠇꠞ꠆ꠟꠦꠅ ꠢꠤꠡꠝꠄꠇꠥꠞ ꠍꠤꠟꠐꠤꠘ꠆ꠔꠦ ꠁ ꠘꠣꠝꠦ ꠁ ꠜꠣꠡꠣꠞꠦ ꠒꠣꠈ꠆ꠔꠣꠘꠣ ꠨ ꠀꠞ꠆ꠔꠣ ꠒꠣꠇ꠆ꠔꠣ ꠎꠦꠝꠟꠣ ꠨ ꠎꠂꠘ꠆ꠔꠣꠙꠥꠞꠤ (-ꠛꠟꠣ) ꠨ ꠙꠥꠅꠛ ꠍ꠆ꠞꠤꠢꠐ꠆ꠐꠤꠀ (-ꠜꠣꠡꠣ) ꠨ ꠃꠎꠣꠘꠤ (-ꠜꠣꠡꠣ) ⁕  ꠡꠋꠛꠣꠖꠤꠇ ꠀꠞ ꠟꠦꠈ꠆ꠞꠣ ꠨ ꠁꠍ꠆ꠝꠣꠁꠟ ꠝꠣꠢꠝꠥꠖꠞ ꠖꠦꠅꠀ ꠔꠁꠔ꠆ꠔꠝꠔꠦ ꠛꠤꠐꠤꠡ ꠀꠝꠟꠔꠘꠦ ꠍꠤꠟꠐ ꠅꠘ꠆ꠌꠟꠞ ꠁ ꠜꠣꠡꠣꠞ ꠛꠥꠘꠤꠀꠖ ꠘꠣꠝ ꠀꠍꠤꠟ ꠨ ꠘꠣꠉ꠆ꠞꠤ ꠜꠣꠡꠤ ꠨ ꠙꠞ꠆ꠀꠌꠤꠘ ꠘꠣꠉ꠆ꠞꠤ ꠜꠣꠡꠣ ⁕ 1996 ꠡꠘꠞ ꠛꠣꠄꠖꠤ ꠖꠦꠈꠣ ꠎꠣꠄ ꠚꠞꠣꠡꠤ ꠨ ꠡꠋꠍ꠆ꠇꠞ꠆ꠤꠔ ꠨ ꠃꠞ꠆ꠖꠥ ꠀꠞ ꠈꠣꠍ ꠍꠤꠟꠐꠤ ꠡꠛ꠆ꠖꠣꠁꠘ꠆ꠖꠤ ꠄꠇ ꠜꠣꠡꠣ ꠎꠣꠞꠦ ꠇꠅꠀ ꠅꠄ ꠍꠤꠟꠐꠤ ꠘꠣꠉꠞꠤ ꠜꠣꠡꠣ ⁕ ꠝꠥꠈꠦ ꠝꠥꠈꠦ ꠌꠟꠣ ꠘꠣꠝꠞ ꠝꠣꠎꠦ ꠀꠍꠦ 'ꠍꠤꠟꠐꠤ ꠝꠣꠔ' ꠍ꠆ꠔꠣꠘꠤꠅ ꠜꠣꠡꠣꠛꠤꠖꠅꠇꠟꠞ ꠝꠔꠦ ꠎꠦꠐꠣ ꠀꠁꠍꠦ ꠁꠘ꠆ꠖꠥꠍ꠆ꠔꠣꠘꠤ 'ꠍꠤꠟꠢꠦꠐꠤ ꠛꠣꠔ' ꠕꠘꠦ ⁕ ꠎꠂꠘ꠆ꠔꠣꠙꠥꠞꠤ ꠛꠟꠣ ⁕ ꠘꠣꠉꠞꠤ ꠝꠣꠔ ⁕ ꠇꠣꠌꠣ ꠜꠣꠡꠣ ⁕ ꠈꠣꠌ ꠍꠤꠟꠐꠤ ⁕ ꠙꠣꠇꠤꠍ꠆ꠔꠣꠘ ꠀꠝꠟꠕꠘꠦ ꠌꠟꠣ ꠘꠣꠝꠣꠁꠘ꠆ ꠅꠁꠟꠧ ꠍ꠆ꠞꠤꠢꠐ꠆ꠐꠦꠞ ꠙ꠆ꠞꠣꠖꠦꠡꠤꠇ ꠜꠣꠡꠣ ⁕ ꠎꠟꠣꠟꠣꠛꠣꠖꠤ ꠎꠛꠣꠘ ⁕ ꠙꠇ꠆ꠞꠤꠔ ꠜꠣꠡꠣꠔ *ꠍꠤꠟꠦꠐꠤ* ꠎꠦꠘꠕꠘꠦ ꠛꠦꠋꠉꠟꠤ ꠝꠣꠔꠧ ꠛꠦꠛꠀꠞ ꠅꠄ ⁕ ꠀꠞ ꠌꠣ ꠛꠣꠉꠣꠘꠞ ꠝꠣꠟꠤꠘ꠆ꠔꠞ ꠀꠞꠇꠎꠣꠔ ꠝꠥꠘ꠆ꠒꠣꠞꠤꠞ ꠄꠇ ꠛꠥꠟꠤꠔ ꠍꠤꠟꠐ ꠞꠦ ꠇꠅꠀ ꠅꠄ *ꠍꠤꠟ꠆ꠢꠦꠐꠤ* ꠎꠦꠐꠣꠕꠘꠦ ꠛꠤꠐꠤꠡꠅꠇꠟꠦ ꠘꠤꠍꠂꠘ *ꠍꠤꠟꠢꠦꠐ* ⁕ 

## ꠁꠔꠤꠀꠡ
ꠍꠤꠟꠐꠤ ꠝꠣꠔ ꠅꠁꠟ ꠚꠥꠛꠞ ꠁꠘ꠆ꠖꠧ-ꠀꠞ꠆ꠎ ꠝꠣꠔꠞ ꠄꠉꠥ ꠅꠋꠡ ꠨ ꠎꠦꠈꠐꠣ ꠝꠣꠉꠗꠤ ꠙ꠆ꠞꠣꠇ꠆ꠞꠤꠔ ꠕꠣꠇꠤ ꠛꠟꠤꠀ ꠛꠖꠟꠤꠀ ꠀꠁꠍꠦ ꠨ ꠝꠣꠉꠗꠤ ꠝꠣꠔ ꠀꠁꠍꠦ ꠡꠋꠍꠇ꠆ꠞꠤꠔ ꠔꠘꠦ ⁕ ꠚꠥꠞꠣꠘꠣ ꠟꠦꠈꠣꠟꠦꠈꠤ ꠇꠥꠛ ꠈꠝ ꠚꠣꠅꠀ ꠉꠦꠍꠦ ꠈꠞꠤ ꠨ ꠍꠤꠟꠐꠤ ꠝꠣꠔꠞ ꠝꠥꠟ ꠀꠞ ꠃꠘ꠆ꠘꠔꠤ ꠡꠝ꠆ꠙꠞ꠆ꠇꠦ ꠚꠥꠞꠣ ꠎꠣꠘꠣ ꠎꠣꠄ ꠘꠣ ⁕ ꠅꠁꠟꠦ ꠈꠄꠐꠣ ꠚꠥꠞꠣꠘꠣ ꠔꠣꠝꠣꠞ ꠚꠟꠇ ꠅ ꠍꠤꠟꠐꠤ ꠝꠣꠔ ꠙꠣꠅꠀ ꠉꠦꠍꠦ ⁕ ꠄꠞꠝꠣꠏꠦ ꠡꠛꠌꠣꠁꠔꠦ ꠚꠥꠞꠣꠘꠣ ꠅꠁꠟ  ꠡꠔꠇ ꠅ ꠟꠦꠈꠣ ꠍꠄꠐꠣ ꠚꠟꠇ ꠨ ꠎꠦꠔꠣ ꠚꠣꠅꠀ ꠉꠦꠍꠦ ꠛꠤꠀꠘꠤꠛꠣꠎꠣꠞꠞ ꠘꠤꠖꠘꠚꠥꠞ ꠉꠣꠃꠔ ꠨ ꠁ ꠚꠟꠇ ꠟꠦꠈꠣ ꠅꠁꠍꠦ ꠇꠣꠝꠞꠥꠙ ꠅꠞ ꠞꠣꠎꠣ ꠜꠣꠡ꠆ꠇꠞꠛꠞ꠆ꠝꠘ ꠅꠞ ꠚꠇ꠆ꠇ ꠕꠣꠇꠤ ⁕ ꠀꠞꠈꠐꠣ ꠚꠣꠅꠀ ꠉꠦꠍꠦ ꠝꠃꠟꠤꠛꠣꠎꠣꠞꠞ ꠞꠣꠎꠘꠉꠞꠞ ꠚꠁꠍꠝꠜꠣꠉ ꠉꠣꠃꠔ ꠎꠦꠈꠐꠣ ꠞꠣꠎꠣ ꠍ꠆ꠞꠤꠌꠘ꠆ꠖ꠆ꠞꠞ ꠚꠇ꠆ꠇ ꠕꠣꠇꠤ ꠟꠦꠈꠣ ꠅꠁꠍꠤꠟ  ꠡꠔꠇ ⁕ ꠅꠘꠦꠈꠞ ꠖꠣꠛꠤ ꠛꠤꠡꠦꠡ ꠈꠞꠤ ꠛꠣꠋꠉꠣꠟꠤ ꠚꠘ꠆ꠒꠤꠔ ꠅꠈꠟꠞ ꠖꠣꠛꠤ ꠨ ꠍꠤꠟꠐ  ꠡꠣꠟ ꠝꠥꠍꠟꠤꠝ ꠡꠣꠡꠘꠅ ꠀꠅꠀꠞ ꠛꠣꠖꠦ ꠔꠥꠞ꠆ꠇꠤ ꠨ ꠀꠞꠛ ꠀꠞ ꠀꠚꠉꠣꠘ ꠝꠣꠘꠥꠡ ꠀꠁꠀ ꠕꠣꠘꠇꠤꠟꠣ ꠅꠁꠀ ꠍꠤꠟꠐꠤ ꠝꠣꠔꠞꠦ ꠛꠖꠟꠣꠁꠍꠁꠘ ꠀꠞ ꠘꠄꠀ ꠄꠈꠎꠣꠔ ꠢꠞꠚ ꠛꠣꠈꠞꠍꠁꠘ ꠍꠤꠟꠐꠤ ꠘꠣꠉꠞꠤ ⁕ ꠇꠤꠘ꠆ꠔꠥ ꠁ ꠖꠣꠛꠤꠞ ꠇꠥꠘꠧ ꠜꠤꠔ꠆ꠔꠤ ꠘꠣꠁ ⁕ 

ꠅꠁꠟꠦ ꠍꠤꠟꠐꠤ ꠚꠘ꠆ꠒꠤꠔꠞ ꠖꠣꠛꠤ ꠨ ꠎꠖꠤꠅ ꠝꠥꠍꠟꠤꠝ ꠡꠣꠡꠘꠧ ꠀꠅꠀꠄ ꠍꠤꠟꠐꠤ ꠝꠣꠔ ꠛꠃꠔ ꠀꠞꠛꠤ ꠨ ꠚꠣꠞꠍꠤ ꠡꠛ꠆ꠖ ꠒꠥꠇꠍꠦ ⁕ ꠅꠁꠟꠦ ꠍꠤꠟꠐꠤ ꠟꠦꠈꠣ ꠁꠔꠤꠢꠣꠡꠞ ꠀꠞꠅ ꠚꠥꠞꠣꠘꠣ ꠨ ꠁ ꠟꠦꠈꠣ ꠀꠁꠍꠦ ꠝꠂꠕꠤꠟꠤ ꠢꠞꠚ ꠕꠣꠇꠤ ⁕ ꠝꠥꠟꠔ ꠝꠤꠕꠤꠟꠣꠞ ꠛ꠆ꠞꠣꠝ꠆ꠝꠘ ꠅꠈꠟ ꠍꠤꠟꠐ ꠀꠁꠀ ꠁ ꠢꠞꠚ ꠛꠣꠈꠞꠍꠁꠘ ⁕ ꠀꠞ ꠍꠤꠟꠐꠤ ꠝꠣꠔ ꠅ ꠛꠃꠔ ꠚꠥꠞꠣꠘꠣ ꠨ ꠛꠣꠋꠟꠣꠞ ꠅꠘ꠆ꠘꠉꠣꠟꠣ ꠎꠦꠛꠟꠣ ꠚꠣꠘꠤꠞ ꠔꠟꠦ ꠒꠥꠛꠣꠁꠟ ꠀꠍꠤꠟ ꠨ ꠢꠤ ꠡꠝꠄ ꠕꠣꠇꠤ ꠍꠤꠟꠐ ꠝꠣꠘꠥꠡꠞ ꠛꠡꠛꠣꠡ ꠨ ꠛ꠆ꠞꠤꠐꠤꠡ ꠀꠝꠟ ꠚꠞ꠆ꠎꠘ꠆ꠔꠅ ꠍꠤꠟꠐꠞ ꠝꠣꠘꠡꠦ ꠡꠣꠉꠞꠞ ꠇꠠꠤ ꠖꠤ ꠈꠣꠞꠛꠣꠞ ꠨ ꠟꠦꠘꠖꠦꠘ ꠈꠞꠔꠣ ⁕ ꠍꠤꠟꠐ ꠀꠍꠤꠟ ꠙꠥꠞꠣꠘꠣ ꠎꠛꠣꠘꠣꠞ ꠎꠞꠥꠞꠤ ꠈꠣꠞꠛꠣꠞꠞ ꠎꠣꠉꠣ ⁕ ꠍꠤꠟꠐꠞ ꠚꠥꠞꠣꠘꠣ ꠝꠣꠔ ꠟꠉꠦ ꠘꠣꠘꠣꠘꠎꠣꠉꠣꠞ ꠈꠣꠞꠛꠣꠞꠤ ꠅꠈꠟꠞ ꠝꠣꠔ ꠨ ꠅꠘ꠆ꠘ ꠎꠣꠉꠣ ꠕꠣꠇꠤ ꠀꠅꠀ ꠚꠘ꠆ꠒꠤꠔ ꠅꠈꠟ ꠛꠤꠡꠦꠡ ꠈꠞꠤ ꠝꠤꠕꠤꠟꠣꠞ ꠚꠘ꠆ꠒꠤꠔ ꠅꠈꠟꠞ ꠝꠣꠔ ꠀꠞ ꠛꠣꠖꠦ ꠁꠍꠟꠣꠝꠤ ꠡꠣꠡꠘꠅ ꠀꠅꠀꠞ ꠛꠣꠖꠦ ꠀꠞꠛꠤ ꠨ ꠚꠣꠞꠍꠤ ꠨ ꠔꠥꠞ꠆ꠇꠤ ꠝꠣꠔ ꠝꠤꠡꠌꠦ ꠀꠁꠀ ꠍꠤꠟꠐꠤ ꠝꠣꠔꠧ ⁕ ꠡꠛꠞ ꠡꠦꠡꠦ ꠛ꠆ꠞꠤꠐꠤꠡ ꠞꠣꠎꠧ ꠛꠣꠇ꠆ꠇꠣ ꠁꠋꠟꠤꠡ ꠡꠛ꠆ꠖ ꠀꠁꠍꠦ ꠍꠤꠟꠐꠤ ꠝꠣꠔꠧ ꠨ ꠀꠞ ꠛꠣꠋꠉꠟꠣꠞ ꠟꠉꠦ ꠎূꠠꠣ ꠕꠣꠈꠣꠄ ꠨  ꠛꠤꠡꠦꠡ ꠈꠞꠤ ꠉꠔ  ꠛꠌ꠆ꠍꠞ ꠗꠞꠤ ꠛꠣꠋꠟꠣ ꠝꠣꠔꠧ ꠍꠤꠟꠐꠤ ꠅꠈꠟꠞ ꠚꠠꠣꠟꠦꠈꠣ ꠅꠅꠀꠄ ꠍꠤꠟꠐꠤ ꠝꠣꠔꠧ ꠛꠃꠔ ꠔꠔꠡꠝ ꠛꠣꠋꠟꠣ ꠡꠛ꠆ꠖ ꠒꠥꠇꠍꠦ ꠀꠁꠀ ꠍꠤꠟꠐꠤ ꠝꠣꠔꠧ ⁕ ꠎꠖꠤꠅ ꠛꠣꠋꠉꠣꠟꠤ ꠅꠈꠟꠞ ꠖꠣꠛꠤ ꠍꠤꠟꠐꠤ ꠛꠣꠋꠟꠣꠞ ꠒꠣꠄꠀꠟꠦꠇ꠆ꠐ ꠨ ꠇꠤꠘ꠆ꠔꠥ ꠄꠛꠟꠣ ꠍꠤꠟꠐꠤ ꠚꠘ꠆ꠒꠤꠔ ꠅꠈꠟꠦ  ꠔꠔ꠆ꠔꠧ ꠙ꠆ꠞꠝꠣꠘ ꠖꠤꠀ ꠖꠦꠈꠣꠁꠍꠁꠘ ꠍꠤꠟꠐꠤ ꠝꠣꠔ ꠕꠣꠇꠤ ꠛꠃꠔ ꠡꠛ꠆ꠖ ꠛꠣꠋꠟꠣꠔ ꠉꠦꠍꠦ ꠨ ꠄꠞ ꠃꠟ꠆ꠐꠣ ꠈꠝꠃ ꠅꠁꠍꠦ ꠨ ꠡꠛꠡ ꠄꠈ ꠝꠣꠔ ꠔꠘꠦ ꠀꠞꠈ ꠝꠣꠔꠧ ꠎꠣꠅꠀꠞ ꠚꠕ ꠅꠁꠟ ꠨ ꠡꠋꠍꠇ꠆ꠞꠤꠔ > ꠝꠣꠉꠗꠤ (ꠝꠂꠕꠤꠟꠤ) > ꠍꠤꠟꠐꠤ > ꠛꠣꠋꠟꠣ ⁕ 

ꠍꠤꠟꠐꠤ ꠝꠣꠔꠧꠞ ꠛꠤꠡꠣꠟ ꠘꠤꠎꠡꠡꠧ ꠡꠛ꠆ꠖꠜꠣꠘ꠆ꠒꠣꠞ ꠙ꠆ꠞꠝꠣꠘ ꠈꠞꠦ ꠨ ꠍꠤꠟꠐꠤ ꠝꠣꠔ ꠛꠃꠔ ꠚꠥꠞꠣꠘꠣ ꠀꠞ ꠡꠝ꠆ꠙꠥꠞ꠆ꠘ ꠀꠟꠣꠖꠣ ꠄꠈꠐꠣ ꠝꠣꠔ ⁕ ꠅꠟꠣꠅ ꠎꠦ ꠨ ꠛꠣꠋꠟꠣ ꠝꠣꠔꠧ ꠖꠦꠡꠤ ꠛꠣ ꠘꠤꠎꠡꠡꠧ ꠡꠛ꠆ꠖ ꠄꠈꠛꠣꠞꠦ ꠘꠣꠁ ꠈꠁꠟꠦꠃ ꠍꠟꠦ ( ꠞ ꠇꠝ) ꠀꠞ ꠢꠤꠛꠣꠄ ꠨  ꠍꠤꠟꠐꠤ ꠝꠣꠔꠧ ꠖꠦꠡꠤ ꠡꠛ꠆ꠖ ꠛꠃꠔꠔꠣ ꠨  ꠃꠖꠣꠢꠞণ : ꠃꠘ꠆ꠖꠣꠟ ꠨ ꠃꠉꠣꠠ ꠨ ꠈꠣꠐꠣꠟ ꠨ ꠝꠦꠇꠥꠞ ꠨ ꠔꠍꠟꠣ ꠨ ꠚꠦꠍꠇꠥꠘ꠆ꠖꠣ ꠨ ꠈꠚꠟ ꠨ ꠡꠚꠞꠤ ꠨ ꠀꠞꠅ ꠘꠣꠘꠣꠘꠔꠣ ⁕ ꠍꠤꠟꠐꠤ ꠝꠣꠔꠞ ꠁꠔꠤꠀꠡ ꠊꠣঁꠐꠟꠦ ꠖꠦꠈꠣ ꠎꠣꠄ ꠨ ꠁ ꠜꠣꠡꠣꠞ ꠙ꠆ꠞꠌꠟꠘ ꠈꠣꠟꠤ ꠍꠤꠟꠐꠦꠁ ꠞꠁꠍꠦ ꠘꠣ ꠨ ꠜꠣꠞꠔꠞ ꠀꠡꠣꠝ ꠨ ꠔ꠆ꠞꠤꠙꠥꠞꠣ ꠀꠞ ꠝꠦꠊꠣꠟꠄꠞ ꠛꠃꠔ ꠝꠣꠁꠘꠡꠞ ꠝꠥꠈꠞ ꠜꠣꠡꠣ ꠍꠤꠟꠐꠤ ⁕ ꠁꠇꠐꠣ ꠄꠇꠐꠣ ꠙꠥꠞꠣꠘꠣ ꠜꠣꠡꠣ ꠔꠣꠔꠦ ꠇꠧꠘ ꠡꠘ꠆ꠖꠦꠢ ꠘꠦꠁ ⁕ ꠉꠛꠦꠡꠇ ꠡꠂꠅꠖ ꠝꠧꠍ꠆ꠔꠚꠣ ꠇꠣꠝꠣꠟ ꠀꠞ ꠅꠖ꠆ꠖꠣꠙꠇ ꠝꠥꠢꠝ꠆ꠝꠖ ꠀꠡꠣꠖ꠆ꠖꠞ ꠀꠟꠤꠞ ꠝꠔꠦ ꠎꠐꠤꠟ ꠡꠋꠡ꠆ꠇ꠆ꠞꠤꠔ-ꠙ꠆ꠞꠗꠣꠘ ꠛꠣꠋꠟꠣ ꠛꠞ꠆ꠘꠝꠣꠟꠣꠞ ꠛꠤꠇꠟ꠆ꠙ ꠟꠤꠙꠤ ꠢꠤꠡꠣꠛꠦ ‘ꠍꠤꠟꠐꠤ ꠘꠣꠉꠞꠤ’ ꠟꠤꠙꠤꠞ ꠃꠖ꠆ꠜꠣꠛꠘ ꠅꠁꠍꠤꠟ ꠈ꠆ꠞꠤꠡ꠆ꠐꠤꠅ ꠌꠔꠥꠞ꠆ꠖꠡ ꠡꠔꠣꠛ꠆ꠖꠤꠞ ꠝꠣꠏꠣꠝꠣꠏꠤ ꠡꠝꠄ ⁕ ꠉꠛꠦꠡꠇ ꠅꠈꠟꠞ ꠗꠣꠞꠘꠣ ꠨ ꠁꠡꠟꠣꠝ ꠙ꠆ꠞꠌꠣꠞꠇ ꠍꠥꠚꠤ ꠖꠞꠛꠦꠡ ꠀꠞ ꠟꠇꠣꠟ ꠝꠣꠘꠥꠡ ꠅꠈꠟꠞ ꠝꠘꠞ ꠜꠣꠛ ꠛꠤꠘꠤꠝꠅꠞ ꠡꠥꠛꠤꠗꠣꠞ ꠟꠣꠉꠤ ꠘꠣꠉꠞꠤ ꠟꠤꠙꠤꠞ ꠃꠖ꠆ꠜꠣꠛꠘ ꠅꠁꠍꠤꠟ ⁕ ꠅꠃ ꠘꠣꠉꠞꠤ ꠛꠣ ꠍꠤꠟꠐꠤ ꠜꠣꠡꠣ ꠈꠣꠟꠤ ꠜꠣꠞꠔ ꠛꠣ ꠛꠣꠋꠟꠣꠖꠦꠡꠁ ꠞꠁꠍꠦ ꠘꠣ ꠨ ꠀꠡ꠆ꠔꠦ ꠀꠡ꠆ꠔꠦ ꠖꠥꠘꠤꠀꠞ ꠛꠃꠔ ꠖꠦꠡ ꠙꠃꠍꠤ ꠉꠦꠍꠦ ⁕ 

### ꠜꠣꠡꠣ ꠟꠤꠙꠤ ꠀꠞ ꠛꠥꠟꠤ ꠟꠂꠀ ꠇꠥꠇꠤꠞ꠆ꠔꠤ
ꠛꠤꠐꠤꠡ ꠀꠝꠟꠕꠘꠦ ꠁ ꠜꠣꠡꠣ ꠕꠣꠇ꠆ꠟꠦꠅ ꠁ ꠜꠣꠡꠣꠞꠦ ꠟꠂꠀ ꠐꠣꠘꠣ ꠢꠦꠌ꠆ꠞꠣ ꠀꠞꠝ꠆ꠛ ꠅꠄ ꠛꠤꠐꠤꠡ ꠞꠣꠎꠞ ꠢꠦꠡꠦꠖꠤ ꠎꠦꠛ꠆ꠟꠣ ꠇꠟꠇꠣꠔꠣꠞ ꠘꠣꠖꠤꠀꠞ ꠛꠦꠋꠉꠟꠤ ꠛꠥꠟꠤꠞꠦ ꠙꠔꠤꠡ꠆ꠐꠣ ꠇꠞꠣ ꠀꠞꠝ꠆ꠛ ꠅꠄ ⁕ ꠇꠥꠘꠥ ꠇꠥꠘꠥ ꠜꠣꠡꠣꠛꠤꠖ 'ꠍꠤꠟꠦꠐꠤ ꠛꠣꠋꠟꠣ' ꠘꠣꠝꠦ ꠛꠦꠋꠉꠟꠤ ꠛꠥꠟꠤ ꠢꠤꠡꠣꠛꠦ ꠗꠞꠂꠘ ꠀꠛꠣꠞ ꠛꠤꠖꠦꠡꠤ ꠉꠛꠦꠡꠇꠣꠁꠘ꠆ꠔꠦ ꠖꠦꠡꠥꠀ ꠘꠣꠉꠞꠤꠎꠣꠔ ꠈꠣꠍ ꠛꠥꠟꠤ ꠖꠦꠈꠣꠁꠀ ꠀꠟꠣꠖꠣ ꠜꠣꠡꠣ ꠢꠤꠡꠣꠛꠦ ꠝꠥꠘ꠆ꠒꠣꠞꠤ ꠘꠣꠝꠖꠤ 'ꠍꠤꠟ꠆ꠢꠦꠐꠤ ꠜꠣꠡꠣ' ꠇꠂꠀ ꠀꠟꠣꠖꠣ ꠜꠣꠡꠣ ꠢꠤꠡꠣꠛꠦ ꠗꠞꠂꠘ ⁕ ꠀꠛꠣꠞ ꠙꠥꠕꠤ ꠟꠦꠈ꠆ꠞꠣ ꠅꠇꠟꠦ 'ꠍꠤꠟꠦꠐ ꠘꠣꠉꠞꠤ ꠜꠣꠡꠣ' ꠇꠂꠀ ꠒꠣꠇ꠆ꠔꠣ ⁕ ꠀꠞ ꠁꠘ꠆ꠖꠥ ꠘꠉꠞ ꠛꠣꠝ꠆ꠝꠘ ꠙꠘ꠆ꠒꠤꠔ (ꠘꠣꠉꠞꠤ) ꠅꠇꠟꠦ ꠁ ꠜꠣꠡꠣꠞ ꠟꠣꠉꠤ ꠀꠟꠣꠖꠣ ꠟꠤꠙꠤ ꠛꠣꠘꠣꠁꠀ ꠔꠂꠀ ꠉꠦꠍꠂꠘ ꠔꠣꠞꠣꠞꠦ ꠟꠂꠀ ꠅ ꠀꠍꠦ ꠁꠘ꠆ꠖꠥ ꠝꠥꠢꠣꠝ꠆ꠝꠖꠤ ꠛꠣꠇ ꠛꠤꠔꠞ꠆ꠇ ꠎꠖꠤꠅ ꠜꠣꠡꠣ ꠟꠤꠙꠤꠞꠦ ꠇꠥꠘꠥ ꠗꠞ꠆ꠝꠤꠅ ꠛꠣ ꠞꠣꠎꠘꠤꠔꠤꠇ ꠛꠤꠡꠄ ꠛꠣꠘꠣꠘꠤ ꠑꠤꠇ ꠘꠣꠄ ꠘꠣꠉꠞꠤ ꠎꠣꠔꠞ ꠛꠣꠞꠝꠘ ꠁꠘ꠆ꠖꠥꠘ꠆ꠔꠞ ꠇꠣꠝꠃ ꠙꠘ꠆ꠒꠤꠔꠤ ꠇꠞꠣ ꠀꠞ ꠉꠤꠀꠘ ꠛꠤꠉ꠆ꠉꠣꠘ ꠗꠞꠤꠀ ꠞꠣꠈꠣ ⁕ ꠀꠁꠞꠤꠡ ꠜꠣꠡꠣꠛꠤꠖ ꠉꠤꠀꠞꠍꠘꠦ ꠛꠦꠋꠉꠟꠤ ꠛꠥꠟꠤꠞ ꠟꠉꠦ ꠗꠞ꠆ꠟꠦꠅ ꠔꠣꠁꠘ ꠛꠦꠋꠉꠟꠤ ꠝꠣꠔꠞ ꠟꠉꠦ ꠛꠦꠝꠤꠟ ꠟꠁꠇ꠆ꠇ ꠇꠞꠂꠘ ꠀꠞ ꠖꠦꠈꠂꠘ ꠎꠦ ꠁꠎꠣꠔ ꠝꠣꠔ ꠝꠣꠔ꠆ꠞꠣ ꠝꠣꠁꠘ꠆ꠡꠦ ꠄꠇ ꠘꠣꠝꠦ ꠁ ꠜꠣꠡꠣꠞꠦ ꠒꠣꠇꠂꠘ ꠀꠞ ꠛꠦꠋꠉꠟꠤ ꠀꠞ ꠃꠁꠞꠥꠙꠤ ꠙꠘ꠆ꠒꠤꠔ ꠅꠇꠟꠦ 'ꠍꠤꠟꠦꠐꠤ ꠘꠣ ꠍꠤꠟ꠆ꠢꠦꠐꠤ' ꠘꠣꠝꠗꠞꠤ ꠒꠣꠇꠂꠘ ⁕ ꠖꠤꠘꠇꠦ ꠖꠤꠘ ꠁ ꠜꠣꠡꠣ ꠟꠂꠀ ꠉꠛꠦꠡꠘꠣ ꠌꠟꠦꠞ ꠀꠞ ꠘꠄꠀ ꠘꠔꠥꠘ ꠛꠦꠡꠝꠣꠞ ꠜꠣꠡꠣꠛꠤꠖ ꠅꠇꠟꠦ ꠀꠟꠣꠖꠣ ꠜꠣꠡꠣ ꠢꠤꠡꠣꠛꠦꠃ ꠗꠞꠂꠘ ⁕

### ꠎꠦ ꠎꠣꠉꠣꠞ ꠜꠣꠡꠣ
500px|left|ꠍꠤꠟꠐ ꠅꠘ꠆ꠌꠟ
250px|right|ꠍꠤꠟꠐ ꠝꠘ꠆ꠒꠟ
250px|right|ꠛꠞꠣꠇ
ꠁꠎꠣꠔ ꠜꠣꠡꠣ ꠡꠥꠞ꠆ꠝꠣ ꠉꠣꠋꠉ ꠀꠞ ꠛꠞꠣꠇꠞ ꠚꠣꠞꠞ ꠟꠂꠀ ꠍꠤꠟꠐ ꠅꠘ꠆ꠌꠟꠞ ꠀꠡꠙꠣꠡꠞ ꠜꠣꠡꠣ ⁕  ꠡꠘꠞ ꠞꠤꠙꠥꠐ ꠅ ꠖꠦꠈꠣ ꠎꠣꠄ  ꠡꠔꠣꠋꠡ ꠙꠣꠀꠠꠤ ꠝꠣꠁ꠆ꠡꠦ ꠍꠤꠟꠐ-ꠘꠣꠉꠞꠤꠕꠘꠦ ꠛꠣꠇ꠆ꠇꠣ ꠀꠟꠣꠉ ꠝꠣꠔ ꠝꠣꠔꠂꠘ ⁕ ꠁ ꠎꠦꠉꠣꠔ ꠁ ꠜꠣꠡꠣ ꠍꠣꠠꠣꠅ ꠀꠞꠧ ꠜꠣꠡꠣꠁꠘ꠆ꠔꠞ ꠌꠟ ꠀꠍꠦ ꠎꠦꠝꠟꠣ ꠘꠞ ꠜꠣꠡꠣ ꠨ ꠘꠣꠉꠥꠞꠤ ꠜꠣꠡꠣ ꠨ ꠜꠥꠝꠤꠎ ꠜꠣꠡꠣ ꠨ ꠖꠦꠡꠥꠀ ꠜꠣꠡꠣ ꠨ ꠖꠦꠡꠀꠟꠤ ꠜꠣꠡꠣ ⁕ ꠟꠉꠦ ꠀꠞꠧ ꠝꠘꠤꠙꠥꠞꠤ ꠝꠣꠔ ꠨ ꠘꠣꠉꠣ ꠜꠣꠡꠣ ꠟꠂꠀ ꠙꠣꠠꠤ ꠜꠣꠡꠣꠁꠘ꠆ ꠀꠍꠦ ꠁ ꠎꠦꠉꠣꠔ ⁕ ꠍꠤꠟꠐꠞ ꠀꠉꠞꠀꠝꠟꠤ ꠞꠣꠎꠣ ꠉꠂꠠ ꠉꠛꠤꠘ꠆ꠖꠞ ꠁꠀꠞꠤꠡ ꠖꠣꠛꠤꠖꠣꠞ ꠟꠣꠟꠋ ꠉꠥꠡ꠆ꠐꠤꠞ ꠟꠣꠟꠋ ꠜꠣꠡꠣ (ꠟꠣꠟꠋ ꠝꠣꠘꠤ ꠙꠣꠔ꠆ꠔꠞ ꠘꠣꠄ ꠡꠤꠟꠣ) ⁕

## ꠎꠣꠔ ꠅ ꠙꠣꠟꠣꠘꠤ
ꠍꠤꠟꠐꠞ ꠜꠣꠡꠣꠞꠦ ꠁꠘ꠆ꠖꠅ ꠀꠞ꠆ꠎꠅ ꠜꠣꠡꠣꠉꠥꠡ꠆ꠐꠤꠞ ꠝꠣꠎꠦ ꠗꠞꠣ ꠅꠄ ꠎꠖꠤꠅ ꠄꠉꠥ ꠐꠣꠘꠐꠥꠘꠞ ꠜꠣꠡꠣ ꠎꠦꠐꠣ ꠢꠇꠟꠡꠝꠄ ꠁꠘ꠆ꠖꠅ ꠀꠞ꠆ꠎꠅ ꠜꠣꠡꠣꠉꠥꠡ꠆ꠐꠤꠞ ꠝꠣꠏꠦ ꠖꠦꠈꠣ ꠎꠣꠄ ꠘꠣ ⁕

ꠔꠣꠞꠛꠣꠖꠦ ꠄꠘ꠆ꠒꠤꠀ ꠃꠙꠝꠀꠖꠦꠡꠞ ꠀꠡꠣꠝꠤ-ꠛꠦꠋꠉꠟꠤ ꠜꠣꠡꠣꠉꠥꠡ꠆ꠐꠤꠘ꠆ꠔꠞ (ꠙꠥꠛꠞ ꠖꠦꠡꠤ ꠜꠣꠡꠣꠁꠘ꠆ꠔꠞ) ꠟꠉꠦ ꠗꠞꠣ ꠅꠄ ⁕

ꠁ ꠜꠣꠡꠣꠞ ꠛꠥꠟꠤꠘ꠆ꠔꠞꠦ ꠀꠛꠣꠞ ꠜꠣꠡꠣ ꠛꠤꠉ꠆ꠉꠣꠘ ꠅ ꠖꠥꠁꠜꠣꠑ ꠇꠞꠣ ꠅꠁꠍꠦ ꠙꠥꠛꠞꠍꠤꠟꠐ-ꠙꠌ꠆ꠝꠞ ꠉꠥꠞꠅ ꠀꠞ ꠍꠤꠟꠐ-ꠇꠣꠌꠣꠞ ꠉꠥꠞꠅ ⁕

### ꠛꠥꠟꠤꠘ
[thumb|[ꠄꠞꠢꠣꠍꠥꠎ꠆ꠎꠣꠝꠣꠘ|ꠘꠣꠉꠞꠤ ꠍꠣꠞ ꠅꠞ ꠟꠦꠈꠣ ꠛꠁ (ꠍꠤꠟꠐꠤ ꠘꠣꠉꠞꠤ)]]
thumb|ꠡꠛ꠆ꠌꠦ ꠎꠘꠙꠤꠅ ꠢꠣꠟꠔꠥꠘ꠆ꠘꠛꠤ ꠇꠦꠔꠣꠛ ꠢꠣꠞꠣ ꠍꠤꠟꠐ ꠅꠞ ꠊꠞꠅ ꠊꠞꠅ ꠙꠠꠣ ꠅꠁꠔꠅ
thumb|ꠙꠤꠞ ꠀꠎ꠆ꠝꠔ ꠀꠟꠤꠞ ꠟꠦꠈꠣ ꠍꠤꠟꠐ  ꠉꠤꠔꠤꠇꠣ
* ꠙꠥꠛꠞꠍꠤꠟꠐ-ꠙꠌ꠆ꠝꠞ ꠉꠥꠞꠅ 
** ꠟꠣꠃꠠꠤ ꠛꠥꠁꠟ
* ꠍꠤꠟꠐ-ꠇꠣꠌꠣꠞ ꠉꠥꠞꠅ 
** ꠎꠟꠣꠟ-ꠀꠛꠣꠖꠤ ꠎꠛꠣꠘ (ꠀꠞ꠆ꠛꠤ-ꠚꠣꠞ꠆ꠍꠤ ꠝꠤꠡꠣꠁꠟ)
** ꠍꠤꠟꠐ-ꠘꠣꠉ꠆ꠞꠤ ꠜꠣꠡꠣ (ꠛꠥꠟꠤ) (ꠍ꠆ꠔꠣꠘꠤꠅ ꠐꠣꠃꠘꠤꠀ ꠇꠝꠘ ꠛꠥꠟꠤ ꠎꠦ ꠛꠥꠟꠤꠞ ꠟꠉꠦ ꠛꠣꠇꠤ ꠢꠇꠟꠐꠤꠘ ꠝꠤꠟꠦ ꠨ ꠀꠉꠦꠇꠥꠞ ꠘꠣꠉ꠆ꠞꠤ ꠝꠣꠔ ꠀꠞ ꠅꠘ꠆ꠇꠥꠞ ꠍꠤꠟꠐꠤ ꠝꠣꠔ ꠅꠇꠐꠣꠕꠘꠦ ꠡꠥꠞꠥ)  ꠁꠃꠞꠤꠙꠤꠀꠘ꠆ꠔꠦ ꠅꠐꠣꠞꠃ ꠘꠣꠝ ꠖꠤꠍꠂꠘ "*ꠍꠤꠟꠢꠦꠐꠤ*" ꠎꠖꠤꠅ ꠍ꠆ꠔꠣꠘꠤꠅ ꠝꠣꠁꠘ꠆ꠡꠦ ꠁꠟꠣꠘ ꠒꠣꠇꠂꠘ꠆ꠘꠣ ꠨ ꠢꠣꠞꠣ ꠍꠤꠟꠐꠦ ꠈꠣꠟꠤ ꠅꠃ ꠄꠇ ꠛꠥꠟꠤ ꠝꠣꠔꠂꠘ꠆ꠘꠣ ꠜꠣꠟꠣꠇꠞꠤ ꠁꠈꠣꠘꠖꠤ ꠍꠤꠟꠐ ꠘꠉꠞ ꠅ ꠌꠟꠣ ꠛꠥꠟꠤꠞꠦ ꠛꠥꠎꠣꠄ ⁕
** ꠎꠂꠘ꠆ꠔꠣꠙꠥꠞꠤ ꠛꠟꠣ
** ꠛꠤꠀꠘꠤꠛꠣꠎꠣꠞꠤ
** ꠛꠞꠣꠇꠤ
* ꠢꠥꠞꠥ ꠢꠥꠞꠥ ꠉꠥꠡ꠆ꠐꠤꠘ꠆ꠔꠞ ꠛꠥꠟꠤꠘ
** ꠜꠥꠝꠤꠎ (ꠜꠥꠝꠤꠎ ꠝꠣꠘꠤ ꠘꠣꠉꠥꠞꠤ ꠀꠞ ꠖꠦꠡꠥꠀ ꠨ ꠘꠣꠉꠥꠞꠤꠞ ꠟꠣꠇꠣꠘ ꠡꠝꠣꠞ꠆ꠕꠇ ꠡꠛ꠆ꠖ ꠨ ꠘꠣꠉꠥꠞꠤ ꠜꠣꠡꠣ-ꠞ ꠛꠥꠟꠤ ꠗꠞꠣ ꠅꠄ ꠀꠛꠣꠞ ꠔꠚꠣꠔ ꠖꠦꠈꠣ ꠖꠤꠟꠦ ꠅꠘꠦꠇꠦ ꠀꠟꠣꠖꠣ ꠜꠥꠝꠤꠎ ꠜꠣꠡꠣ ꠢꠤꠡꠣꠛꠦꠅ ꠗꠞꠂꠘ ⁕ ꠀꠛꠣꠞ  ꠜꠥꠝꠤꠎ ꠝꠣꠁꠘ꠆ꠡꠦ ꠘꠣꠉꠥꠞꠤ / ꠜꠥꠝꠤꠎ ꠇꠂꠀ ꠍꠤꠟꠐꠤ ꠜꠣꠡꠣ ꠝꠣꠔꠂꠘ ꠛꠣ ꠍꠤꠟꠐꠤ ꠜꠣꠡꠣꠞꠦ ꠅꠃ ꠘꠣꠝꠦ ꠒꠣꠇꠂꠘ ꠁꠟꠣꠘꠅ ꠀꠍꠂꠘ ꠨ ꠅꠘꠦꠇ ꠜꠥꠝꠤꠎ ꠝꠣꠘꠥꠡꠞ ꠀꠡꠟ ꠜꠣꠡꠣ ꠍꠤꠟꠐꠤ ꠜꠣꠡꠣ ꠛꠣ ꠍꠤꠟꠐꠤ ꠜꠥꠝꠤꠎ ꠀꠞꠘꠣꠄ ꠍꠤꠟꠐꠤ ꠘꠣꠉꠞꠤ ꠇꠂꠀ ꠒꠣꠇꠂꠘ ꠨ ꠁꠟꠣꠘ ꠢꠇꠟꠔꠣꠄ  ⁕ ꠘꠤꠎꠞ ꠜꠣꠡꠣ ꠀꠞ ꠛꠥꠟꠤꠘ ꠍꠣꠞꠣꠅ  ꠝꠣꠁꠘ꠆ꠡꠦ ꠛꠦꠋꠉꠟꠤ ꠨  ꠝꠣꠁꠘ꠆ꠡꠦ ꠝꠥꠘ꠆ꠒꠣꠞꠤ ꠘꠣꠉꠥꠞꠤ ꠨  ꠝꠣꠁꠘ꠆ꠡꠦ ꠀꠡꠣꠝꠤ ꠨  ꠎꠘ ꠝꠣꠁꠘ꠆ꠡꠦ ꠛꠤꠡ꠆ꠘꠙꠥꠞꠤꠅ ꠝꠣꠔꠂꠘ ⁕ ꠙꠄꠟꠣ ꠀꠞ ꠖꠥꠁꠟꠝ꠆ꠛꠞ ꠜꠣꠡꠣ ꠢꠤꠡꠣꠛꠦ ꠢꠇꠟꠔꠣꠄ  ꠝꠣꠘꠥꠞ ꠜꠣꠡꠣ ꠍꠤꠟꠐꠤ (ꠘꠣꠉꠞꠤ)⁕

### ꠇꠤꠍꠤꠝ
* ꠎꠂꠘ꠆ꠔꠣꠙꠥꠞꠤ ꠛꠟꠣ (ꠀꠉꠞ ꠀꠝ꠆ꠟꠤ)
* ꠙ꠆ꠞꠣꠌꠤꠘ ꠘꠣꠉ꠆ꠞꠤ ꠜꠣꠡꠣ (ꠙꠥꠞꠣꠘ ꠍꠤꠟꠐꠤ)

* ꠘꠣꠉꠞꠤ ꠜꠣꠡꠣ (ꠟꠦꠈꠤꠀ ꠔꠀ ꠜꠣꠡꠣꠞꠥꠙ)
ꠛꠣꠋꠟꠣꠖꠦꠡ ꠡꠞꠇꠣꠞꠤ ꠔꠁꠔ꠆ꠔ ꠛꠣꠔꠣꠄꠅꠘ ꠅ (ꠍꠤꠟꠐꠞ ꠝꠞꠝꠤ ꠝꠣꠘꠡ ꠉ꠆ꠞꠘ꠆ꠔꠞ ꠡꠥꠔ꠆ꠞꠦ) ꠖꠦꠅꠀ ꠘꠣꠉꠞꠤ ꠜꠣꠡꠣꠞ ꠉꠤꠔꠞ (ꠉꠣꠘꠞ) ꠘꠝꠥꠘꠣ

ꠘꠣꠉꠞꠤ ꠜꠣꠡꠣꠞ ꠘꠣꠉꠞꠤ ꠝꠣꠔ ꠅꠟꠣ (ꠘꠣꠉꠞꠤ ꠍꠣꠞ ꠅꠞ ꠟꠦꠈꠣ ꠇꠛꠤꠔꠣꠞ ꠍꠘ꠆ꠖꠦ)

* ꠎꠟꠣꠟꠣꠛꠣꠖꠤ ꠎꠛꠣꠘ (*ꠙ꠆ꠞꠝꠤꠔꠅ* ꠗꠞꠤꠀ ꠙꠥꠕꠤꠘ ꠟꠦꠈꠣ)
* ꠖꠥꠜꠣꠡꠤ ꠍꠤꠟꠐꠤ (ꠙꠥꠕꠤꠘ꠆ꠔ ꠟꠦꠈꠤꠀ ꠔꠀ ꠜꠣꠡꠣꠞꠥꠙ ꠨ ꠍꠤꠟꠐꠤ ꠃꠌ꠆ꠌꠣꠞꠘꠦ ꠍꠤꠟꠐꠤꠞ ꠟꠉꠦ ꠀꠞ꠆ꠛꠤ ꠚꠣꠞ꠆ꠍꠤ ꠝꠤꠡꠣꠁꠟ)
* ꠍꠤꠟꠐꠤ ꠝꠣꠔ ꠁ ꠜꠣꠡꠣꠞ ꠌꠟ꠆ꠔꠤ ꠀꠞꠇ ꠇꠤꠍꠤꠝ

* ꠍꠤꠟꠦꠐꠤ-ꠛꠣꠋꠟꠣ / ꠍꠤꠟꠦꠐꠤ ꠀꠘ꠆ꠌꠟꠤꠇ ꠜꠣꠡꠣ / ꠍꠤꠟꠦꠐꠤ ꠜꠣꠡꠣ
ꠍꠤꠟꠦꠐꠤ ꠀꠞꠘꠣꠄ ꠍꠤꠟꠦꠐꠤ-ꠛꠣꠋꠟꠣ ꠃꠟ꠆ꠐꠣ ꠛꠣꠟ꠆ꠐꠣ ꠇꠞꠤ ꠝꠣꠔ꠆ꠟꠦꠅ ꠟꠠꠣꠢꠥꠘꠣꠞꠇꠟ (ꠙꠘꠟꠎꠤ) ꠍꠤꠟꠐꠤ ꠘꠣꠉꠞꠤꠞ ꠟꠣꠇꠣꠘ ⁕

* ꠍꠤꠟꠦꠐ-ꠘꠣꠉꠞꠤ ꠙꠥꠕꠤꠞ ꠇꠕꠣ ()
ꠀꠔꠦꠟꠦꠈꠣ ꠀꠉꠞ ꠀꠝꠟꠤ ꠛꠁꠀꠁꠘ꠆ꠔ ꠇꠛꠤꠔꠣꠞ ꠟꠣꠈꠣꠘ ꠍꠘ꠆ꠖ ꠝꠤꠟꠣꠁꠀ ꠟꠦꠈꠣ ꠜꠣꠡꠣꠞꠥꠙꠞ ꠘꠝꠥꠘꠣ ꠅꠟꠣꠘ

ꠍꠘ꠆ꠖ ꠍꠣꠠꠣ ꠝꠣꠔꠇꠕꠣꠄ ꠅꠟꠣꠘ
# 
# 

* ꠉꠞꠣꠝꠤ ꠝꠣꠔ

#### ꠝꠤꠡꠣꠁꠟ ꠎꠛꠣꠘ
ꠀꠋꠞꠦꠎꠤꠔ ꠎꠦꠐꠣꠞꠦ ꠇꠅꠀ ꠅꠄ ꠁꠟꠣꠘ ꠁ ꠜꠣꠡꠣꠞ ꠝꠣꠏꠦ ꠀꠞꠇ ꠇꠤꠍꠤꠝꠞ ꠌꠟ ꠖꠦꠈꠣ ꠖꠦꠄ ꠎꠦꠘꠅ ꠅꠃ ꠜꠣꠡꠣꠞ ꠃꠌ꠆ꠌꠣꠞꠘ ꠇꠤꠘ꠆ꠔꠥꠇ ꠡꠛ꠆ꠖ ꠛꠣꠁꠇ꠆ꠇ ꠍꠤꠟꠐꠤ/ꠘꠣꠉꠞꠤ-ꠛꠦꠋꠉꠟꠤ/ꠀꠡꠣꠝꠤ-ꠀꠞ꠆ꠛꠤ/ꠚꠣꠞ꠆ꠍꠤ ꠀꠞ ꠡꠋꠍ꠆ꠇꠤꠔ ꠝꠤꠡꠣꠁꠟ ꠁꠟꠣꠘ ꠛꠥꠟꠤꠞ ꠝꠣꠔꠇꠕꠣ ꠙꠣꠌꠝꠤꠡꠣꠟꠤ ꠜꠣꠡꠣꠞ ꠝꠣꠏꠦ ꠗꠞꠣ ꠅꠄ ⁕ ꠀꠛꠣꠞ ꠍꠤꠟꠐꠤ/ꠘꠣꠉꠞꠤ ꠃꠌ꠆ꠌꠣꠞꠘ ꠇꠤꠘ꠆ꠔꠥꠇ ꠛꠦꠋꠉꠟꠤ ꠜꠣꠡꠣꠞ ꠟꠣꠈꠣꠘ ꠁꠉꠥꠟꠣ ꠀꠟꠣꠖꠣ ꠜꠣꠡꠣꠞ ꠝꠣꠏꠦ ꠙꠞꠦꠘꠣ ꠍꠤꠟꠐꠤ ꠅ ꠘꠣꠄ ꠛꠦꠋꠉꠟꠤ ꠅ ꠘꠣꠄ ꠀꠡꠣꠝꠤ ꠅ ꠘꠣꠄ ꠁꠟꠣꠘ ꠛꠥꠟꠤꠘ꠆ꠔꠞꠦ ꠇꠀ ꠅꠄ ꠢꠇꠟ ꠜꠣꠡꠣꠞ ꠛꠥꠟꠤ ⁕

## ꠟꠞꠣꠢꠥꠘꠣꠞꠇꠟ

### ꠐꠣꠘ

ꠍꠤꠟꠐꠤ ꠄꠉꠥ ꠐꠣꠘꠐꠥꠘꠞ ꠝꠣꠔ ⁕ ꠁꠘ꠆ꠖꠧ-ꠀꠞ꠆ꠎ ꠝꠣꠔ ꠅꠈꠟ ꠡꠣꠗꠣꠞꠘꠔ ꠐꠣꠘꠐꠥꠘꠞ ꠅꠄ ꠘꠣ ⁕ ꠍꠤꠟꠐꠤ ꠝꠣꠔꠔ ꠔꠤꠘ ꠎꠣꠔꠞ ꠐꠣꠘꠐꠥꠘ ꠀꠍꠦ ⁕ ꠝꠢꠣꠙ꠆ꠞꠣꠘꠔꠣ ꠟꠥꠙ ꠙꠣꠅꠀꠞ ꠟꠣꠉꠤ ꠃꠌ꠆ꠌ ꠐꠣꠘꠞ ꠃꠖ꠆ꠜꠛ ꠀꠞ ꠛꠣꠇꠤ ꠡꠝꠄ ꠘꠤꠝ꠆ꠘ ꠐꠣꠘ ⁕

## ꠟꠦꠈꠣꠞ ꠔꠞꠤꠇꠣ
thumb|ꠀꠔꠟ꠆ꠟꠦꠈꠣ
ꠍꠤꠟꠐ ꠅ ꠀꠉꠞ ꠀꠝꠟ ꠔꠘꠦ ꠛꠥꠘꠤꠀꠖꠤ ꠟꠤꠙꠤꠖꠤ ꠟꠦꠈꠣꠟꠦꠈꠤ ꠅꠁꠟꠦꠅ ꠝꠖ꠆ꠖꠎꠥꠉ ꠁꠡꠟꠣꠝꠞ ꠀꠉꠝꠘꠞ ꠛꠣꠖꠦ ꠀꠞ꠆ꠛꠤ ꠚꠣꠞ꠆ꠍꠤꠞ ꠌꠟ ꠛꠣꠠꠤꠎꠣꠄ ⁕ ꠄꠘ꠆ꠒꠤꠀꠞ ꠛꠤꠢꠣꠞ ꠞꠣꠎ꠆ꠎꠞ ꠇꠁꠕꠤ ꠟꠤꠙꠤꠞ ꠟꠉꠦ ꠍꠤꠟꠐꠤ ꠟꠤꠙꠤꠞ ꠟꠉ ꠀꠍꠦ ⁕ ꠎꠥꠖꠤꠅ ꠄꠞ ꠀꠡꠟ ꠃꠔꠙꠔ꠆ꠔꠤ ꠟꠂꠀ ꠅꠈꠘꠅ ꠎꠣꠘꠣ ꠉꠦꠍꠦ ꠘꠣ ⁕ ꠔꠛꠦ ꠡꠛ ꠔꠘꠦ ꠙꠥꠞꠣꠘ ꠈꠥꠎ ꠙꠣꠅꠀ ꠙꠣꠘ꠆ꠒꠥꠟꠤꠙꠤ ꠀꠘꠥꠝꠣꠘꠤꠇ  ꠘꠣꠄ  ꠡꠣꠟꠞ ꠝꠣꠏꠣꠝꠣꠏꠤ ꠡꠝꠄꠅ ꠟꠦꠈꠣ ⁕ ꠎꠥꠖꠤꠅ ꠙꠣꠘ꠆ꠒꠥꠟꠤꠙꠤꠔ ꠔꠣꠞꠤꠈ ꠟꠦꠈꠣ ꠀꠍꠤꠟ ꠨ ꠇꠤꠘ꠆ꠔꠥ ꠟꠦꠈꠣ ꠕꠘꠦ ꠁꠔꠣ ꠛꠥꠏꠣꠞ ꠃꠙꠣꠄ ꠘꠣꠁ ⁕ 

ꠅꠘꠇꠥ ꠅꠘꠦꠇ ꠍꠤꠟꠐꠤꠘ꠆ꠔꠦ ꠛꠣꠋꠟꠣ ꠝꠣꠔ ꠄ ꠙꠠꠣꠟꠦꠈꠣ ꠇꠞ꠆ꠞꠣ ꠅꠘꠦꠇꠦ ꠛꠣꠋꠟꠣ ꠢꠞꠚꠞ (ꠛꠞ꠆ꠘꠝꠣꠟꠣꠞ) ꠃꠌ꠆ꠌꠣꠞꠘꠞ ꠟꠉꠦ ꠝꠤꠟꠣꠁ ꠝꠤꠟꠣꠁ ꠛꠦꠋꠉꠟꠤ ꠀꠡꠣꠝꠤ ꠟꠤꠙꠤ ꠖꠤ ꠟꠦꠈꠟꠦꠅ ꠁ ꠟꠦꠈꠣꠞ ꠔꠞꠤꠇꠣ ꠍꠤꠟꠐꠤ ꠝꠣꠔ ꠟꠦꠈꠣꠞ ꠔꠞꠤꠇꠣ ꠛꠟꠤꠀ ꠉꠘꠣ ꠅꠄ ꠘꠣ ꠛꠣ ꠁꠟꠣꠘ ꠇꠥꠘꠥꠟꠣꠈꠣꠘ ꠡꠤꠇ꠆ꠞꠤꠔꠤ ꠘꠣꠁ ꠀꠞ ꠁꠈꠣꠘ ꠍꠤꠟꠐꠤ ꠝꠣꠔꠞ ꠟꠣꠉꠤ ꠁꠡ꠆ꠐꠦꠘ꠆ꠒꠣꠞꠒ ꠇꠞꠣ ꠅ ꠅꠁꠍꠤꠟꠘꠣ ꠇꠥꠘꠥꠖꠤꠘ ⁕

## ꠉꠘꠣꠞ ꠔꠞꠤꠇꠣ

## ꠟꠣꠞꠣꠇꠞꠘ/ꠛꠦꠇꠞꠘ/ꠝꠣꠔꠞ ꠇꠟ

#### Person
mui  ( ꠝꠥꠁ ),  ami  ( ꠀꠝꠤ ),  tui  ( ꠔꠥꠁ ),  tumi  ( ꠔꠥꠝꠤ ),  he  ( ꠢꠦ ),  tai  ( ꠔꠣꠁ ) and  afne  ( ꠀꠙꠘꠦ ). These have the following plurals respectively:  môra  ( ꠝꠞꠣ ),  amra  ( ꠀꠝꠞꠣ ),  tura  ( ꠔꠥꠞꠣ ),  tumra  ( ꠔꠥꠝꠞꠣ )/ tumi-tain  ( ꠔꠥꠝꠤ-ꠔꠣꠁꠘ ),  tara  ( ꠔꠣꠞꠣ )/ tain-tain  ( ꠔꠣꠁꠘ-ꠔꠣꠁꠘ ) and  afnara  ( ꠀꠙꠘꠣꠞꠣ ).

## ꠡꠛ꠆ꠖꠣꠁꠘ
thumb|ꠅꠣꠟꠧ ꠐꠣꠋꠉꠣꠁꠟ ꠍꠤꠟꠐꠤ ꠡꠛ꠆ꠖꠣꠁꠘ

## ꠝꠣꠔꠞ ꠚꠣꠞꠣꠇ
### ꠍꠤꠟꠐꠤ ꠀꠞ ꠛꠦꠋꠉꠟꠤ-ꠀꠡꠣꠝꠤ (ꠛꠋꠉ-ꠇꠣꠝꠞꠥꠙꠤ) ꠜꠣꠡꠣꠉꠥꠡ꠆ꠐꠤꠞ ꠔꠚꠣꠔ

### ꠁꠘ꠆ꠖꠅ-ꠀꠞ꠆ꠎꠅ ꠝꠣꠔꠞ ꠟꠉꠦ ꠔꠚꠣꠔ
ꠢꠇꠟ ꠁꠘ꠆ꠖꠅ-ꠀꠞ꠆ꠎꠅ ꠝꠣꠔ ꠅꠞ ꠟꠞꠣꠢꠥꠘꠣꠞꠇꠟ ꠄꠇ꠆ꠟꠉꠦ ꠝꠤꠟꠣꠁꠀ ꠖꠦꠈꠣ

## ꠟꠦꠈ꠆ꠞꠣꠁꠘ ꠀꠞ ꠉꠛꠦꠡꠇꠅꠇꠟ
*ꠙ꠆ꠞꠚꠦꠍꠞ ꠄꠞꠢꠣꠍꠥꠎ꠆ꠎꠣꠝꠣꠘ
*ꠝꠥꠘ꠆ꠡꠤ ꠍꠣꠖꠦꠇ ꠀꠟꠤ
*ꠉꠛꠦꠡꠇ ꠀꠍꠖ꠆ꠖꠞ ꠀꠟꠤ

## ꠀꠞꠅ ꠖꠦꠈꠃꠇ꠆ꠇꠣ
*ꠛꠣꠞꠝꠘ ꠝꠣꠔ
*ꠝꠥꠘ꠆ꠒꠣꠞꠤ ꠝꠣꠔ
*ꠝꠘꠤꠙꠥꠞꠤ ꠝꠣꠔ
*ꠀꠞꠛꠤ ꠝꠣꠔ
*ꠚꠣꠞ꠆ꠍꠤ ꠝꠣꠔ
*ꠡꠋꠍꠇ꠆ꠞꠤꠔ

## ꠛꠣꠞꠣꠔꠣꠔ

* *ꠉ꠆ꠟꠍ꠆ꠛꠤ*  ꠍꠤꠟꠐꠤ ꠡꠛ꠆ꠖꠣꠁꠘ
* *ꠉ꠆ꠟꠛꠣꠟ ꠞꠦꠇꠞ꠆ꠒꠤꠋ ꠘꠦꠑꠅꠣꠞ꠆ꠇ* ꠍꠤꠟꠐꠤ ꠝꠣꠔ ꠢꠥꠘꠤ ꠢꠥꠘꠤ ꠢꠤꠈꠣ 
* *ꠅꠝ꠆ꠘꠤꠉ꠆ꠟꠐ* ꠍꠤꠟꠐꠤ ꠝꠣꠔꠞ ꠛꠣꠁꠟ ꠨ ꠍꠤꠟꠐꠤ ꠛꠞ꠆ꠘꠝꠣꠟꠣ 
* *ꠍꠤꠟ꠆ꠢꠦꠐꠤ ꠞꠤꠍꠣꠞ꠆ꠌ ꠄꠘ꠆ꠒ ꠐ꠆ꠞꠣꠘ꠆ꠍꠟꠦꠡꠘ* ꠍꠤꠟꠐꠤ ꠅꠘꠥꠛꠣꠖ ꠀꠞ ꠉꠛꠦꠡꠘꠣ

## ꠟꠇ


## ꠉꠛꠦꠡꠘꠣꠞ ꠐꠥꠇꠣ
* ꠡꠣꠁꠐ ꠎꠣꠞ꠆ꠘꠣꠟ |last1=ꠉꠧꠡ꠆ꠛꠣꠝꠤ |first1=Arpita |title=Changing Contours: The Interference of the Mother Tong on English Speaking Sylheti Bengalis|journal=The Journal of English as an International Language|date=2020 |volume=15 | issue=2|pages=100–134|url=https://www.elejournals.com/eilj-2020/volume-15-issue-2-2020/
* ꠡꠣꠁꠐ ꠕꠤꠡꠤꠡ|url=https://etheses.whiterose.ac.uk/14086/1/437597.pdf|title=ꠟꠤꠒꠡꠦ ꠡꠤꠟꠦꠐꠤ ꠇꠝꠤꠃꠘꠤꠐꠤꠔꠦ ꠜꠣꠡꠣ ꠞꠇ꠆ꠡꠘꠣꠛꠦꠇ꠆ꠡꠘ ꠄꠛꠋ ꠡ꠆ꠕꠣꠘꠣꠘ꠆ꠔꠞꠦꠞ ꠄꠇꠐꠤ ꠅꠗ꠆ꠎꠎꠘ |first=Shahela |last= ꠢꠣꠝꠤꠖ |type=PhD|publisher=ꠁꠎꠞ꠆ꠇ ꠛꠤꠡ꠆ꠛꠛꠤꠖ꠆ꠎꠣꠟꠎ|date=June 2005|access-date=17 ꠎꠥꠟꠣꠁ 2021
* ꠃꠖ꠆ꠗ꠆ꠞꠤꠔ ꠡꠝ꠆ꠝꠦꠟꠘ |last2=Mahanta |first2=Sakuntala |last1=Gope |first1=Amalesh |year=2014 |title=Lexical Tones in Sylheti |url=https://www.isca-speech.org/archive/tal_2014/papers /tl14_010.pdf |conference=৪ꠞ꠆ꠕ ꠀꠘ꠆ꠔꠞ꠆ꠎꠣꠔꠤꠇ ꠡꠤꠝ꠆ꠙꠧꠎꠤꠎꠣꠝ ꠅꠘ ꠟ꠆ꠎꠣꠋꠉꠥꠎꠦꠎꠦꠡ (TAL-2014) |access-date=27 ꠎꠥꠘ 2020 
* ꠃꠖ꠆ꠗ꠆ꠞꠤꠔꠤ ꠛꠁ lsi.php?volume=5-1&pages=463#page/1/mode/1up |volume=V |access-date=27 ꠎꠥꠘ 2020
* ꠡꠣꠁꠐ ꠎꠣꠞ꠆ꠘꠣꠟ |last1=Lawson |first1=Sarah |last2=Sachdev |first2=Itesh |s2cid=144496795 |year=2004 |title=ꠙꠞꠤꠌꠎ, ꠜꠣꠡꠣ ꠛ꠆ꠎꠛꠢꠣꠞ ꠄꠛꠋ ꠝꠘꠧꠜꠣꠛ: ꠇꠤꠍꠥ ꠡꠤꠟꠦꠐꠤ-ꠛꠣꠋꠟꠣꠖꠦꠡꠤ ꠔꠕ꠆ꠎ ꠟꠘ꠆ꠒꠘ, ꠁꠃꠇꠦ ꠕꠦꠇꠦ | =ꠜꠣꠡꠣ ꠅ ꠡꠣꠝꠣꠎꠤꠇ ꠝꠘꠧꠛꠤꠎ꠆ꠘꠣꠘꠦꠞ ꠎꠣꠞ꠆ꠘꠣꠟ |volume=23 |issue=1 |pages=49–60 |doi=10.1177/0261927X03261223
* ꠡꠣꠁꠐ ꠎꠣꠞ꠆ꠘꠣꠟ |last=Ludden |first=David |title=ꠡꠤꠟꠦꠐꠦꠞ ꠇꠣꠍꠣꠇꠣꠍꠤ ꠙ꠆ꠞꠇ꠆ꠞꠤꠔꠤꠔꠦ ꠛꠤꠘꠤꠎꠧꠉ: ꠜꠃꠉꠟꠤꠇ ꠁꠔꠤꠢꠣꠡꠦ ꠄꠇꠐꠤ ꠜ꠆ꠞꠝꠘ –5088 |jstor=4414346
* ꠃꠖ꠆ꠗ꠆ꠞꠤꠔ ꠎꠣꠞ꠆ꠘꠣꠟ |last1=Mahanta |first1=Sakuntala |last2=Gope |first2=Amalesh |year=2018 |title= ꠡꠤꠟꠦꠐꠤꠔꠦ ꠐꠧꠘꠣꠟ ꠙꠧꠟꠣꠞꠤꠐꠤ ꠛꠤꠡꠦꠡ꠆ꠎ ꠛꠤꠡ꠆ꠛꠡ꠆ꠔꠔꠣꠞ ꠙ꠆ꠞꠡꠘ꠆ꠉꠦ |ꠎꠣꠞ꠆ꠘꠣꠟ=ꠜꠣꠡꠣ ꠛꠤꠎ꠆ꠘꠣꠘ |ꠜꠧꠟꠤꠃꠝ=69 |ꠙ꠆ꠞꠤꠡ꠆ꠑꠣ=80 97 |doi=10.1016/j.langsci.2018.06.010 |s2cid=149759441 
* ꠃꠖ꠆ꠗ꠆ꠞꠤꠔ ꠎꠣꠞ꠆ꠘꠣꠟ |last1=Sen |first1=Satarupa |year=2020 |title=ꠡꠤꠟꠦꠐꠤꠔꠦ ꠀꠗ꠆ꠎꠣꠔ꠆ꠝꠤꠇꠔꠣ ꠄꠛꠋ ꠢꠔꠣꠡꠣꠞ ꠝ꠆ꠎꠣꠙꠤꠋ: ꠄꠇꠐꠤ ꠅꠙ꠆ꠐꠤꠝ꠆ꠎꠣꠟꠤꠐꠤ ꠕꠤꠅꠞꠤ ꠛꠤꠡ꠆ꠟꠦꠡꠘ |url=http://www.elpublishing.org/docs/1/18/ldd18_03 .pdf |ꠎꠣꠞ꠆ꠘꠣꠟ=ꠜꠣꠡꠣ ꠒꠇꠥꠝꠦꠘ꠆ꠐꠦꠡꠘ ꠄꠛꠋ ꠛꠞ꠆ꠘꠘꠣ |ꠜꠧꠟꠤꠃꠝ=18 |ꠙ꠆ꠞꠤꠡ꠆ꠑꠣ=42–55 |access-date=16 ꠅꠇ꠆ꠐꠧꠛꠞ 2020
* ꠃꠖ꠆ꠗ꠆ꠞꠤꠔꠤ ꠎꠣꠞ꠆ꠘꠣꠟ |last1=Simard |first1=Candide |last2=Dopierala |first2=Sarah M |last3=Thaut |first3=E Marie |year=2020 |title= ꠡꠤꠟꠦꠐꠤ ꠜꠣꠡꠣ ꠄꠛꠋ ꠄꠞ ꠡ꠆ꠙꠤꠇꠣꠞ, ꠄꠛꠋ SOAS ꠡꠤꠟꠦꠐꠤ ꠙ꠆ꠞꠇꠟ꠆ꠙꠦꠞ ꠙꠞꠤꠌꠎ | url= http://www.elpublishing.org/docs/1/18/ldd18_01.pdf |journal=Language ꠒꠇꠥꠝꠦꠘ꠆ꠐꠦꠡꠘ ꠄꠛꠋ ꠛꠞ꠆ꠘꠘꠣ |volume=18 |pages=1–22 |access-date=16 ꠅꠇ꠆ꠐꠧꠛꠞ 2020

## ꠀꠞ꠆ꠔꠣꠔ

 

ꠇꠦꠐꠣꠉꠞꠤ:ꠝꠣꠔ
ꠇꠦꠐꠣꠉꠞꠤ:ꠄꠘ꠆ꠒꠤꠀꠞ ꠝꠣꠔ
ꠇꠦꠐꠣꠉꠞꠤ:ꠀꠖꠛꠇꠣꠄꠖꠣ
ꠇꠦꠐꠣꠉꠞꠤ:ꠍꠤꠟꠐꠤ ꠜꠣꠡꠣꠁꠘ
ꠇꠦꠐꠣꠉꠞꠤ:ꠎꠟꠣꠟꠤ
ꠇꠦꠐꠣꠉꠞꠤ:ꠍꠤꠟꠐꠤ ꠟꠤꠙꠤꠖꠤ ꠟꠦꠈꠣ ꠜꠣꠡꠣꠁꠘ
ꠇꠦꠐꠣꠉꠞꠤ:ꠎꠂꠘ꠆ꠔꠣ ꠙꠥꠞꠤ
ꠇꠦꠐꠣꠉꠞꠤ:ꠛꠣꠋꠟꠣꠖꠦꠡꠤ ꠜꠣꠡꠣꠁꠘ